পলাশ উপজেলা আওয়ামীলীগের সহ-সভাপতি শরীফুল হক শরীফকে ঘোড়ারশাল ইউপি মেম্বার পদে একক প্রার্থী হিসেবে দলীয়ভাবে স্থানীয় আওয়ামীলীগ মনোনয়ন প্রদান করেছে। সোমবার পলাশ উপজেলা আওয়ামীলীগ কার্যালয়ে দলীয় সভায় সর্বসিদ্ধান্তক্রমে আনুষ্ঠানিক ভাবে শরীফের নাম ঘোষণা করা হয়। জেলা আওয়ামীলীগের সভাপতি  এডভোকেট আসাদুজ্জামান, পলাশের এম.পি ও উপজেলা আওয়ামীলীগ সভাপতি ডা. আনোয়ারুল আশরাফ খান দিলীপ, পলাশ উপজেলা চেয়ারম্যান ফারুকুল ইসলাম ফারুক, জেলা আওয়ামীলীগের সাধারণ সম্পাদক আঃ মতিন ভূইয়াসহ স্থানীয় আওয়ামীলীগ যুবলীগ/ছাত্রলীগ ও অঙ্গসংগঠনের নেতৃবৃন্দ এ সময় উপস্থিত ছিলেন। সীমানা বিরোধ নিয়ে দীর্ঘ ১৪ বত্সর একাধিক মামলা-মোকদ্দমা নিস্পত্তির পর গত ৪ মে নির্বাচন কমিশন ঘোড়াশাল পৌরসভার নির্বাচনী তফসিল ঘোষণা করে। আগামী ১২ জুন নির্বাচন অনুষ্ঠিত হবে।